cyanic-selkie/wikianc huggingface dataset:
Plantar
Evolusjon
Ekte frøplantar dukka opp i slutten av karbontida og har vore viktige sidan. Fram til midten av krittida var det hovudsakleg nakenfrøingar (m.a. bartre, gingkotre, konglepalmer) som dominerte, før hovudrolla gradvis gjekk over til dekkfrøingane eller blomsterplantane. Utviklinga av blomar med insektbestøving var særs vellukka, og førte til ei enorm evolusjonær framgang både for plantane og insekta.
Gras oppstod i tidleg tertiærtid, men vart ikkje vanleg før for om lag 35 millionar år sidan.
Den guddomlege liturgien
Den guddomlege liturgien er Den ortodokse kyrkja si nemning for det ein i tradisjonell vestleg kristendom kallar for messe, og står i den bysantiske tradisjonen. I liturgien tilber ein den uforståelege løyndomen Gud (Treeininga) og sameininga av den guddomlege og menneskelege naturen i Jesus Kristus (inkarnasjonen eller ikjøtinga). I Den guddomlege liturgien vert frelseshistoria framstilla og gjennopplevd på ein dramatisk måte. Frelseshistoria omhandlar historia frå då Gud skapte verda, menneska sitt fall, menneska si historie etter fallet, Jesu inkarnasjon og gjerning på krossen og framtida då Gud skal nyskapa verda.
Ulike utgåver av Den guddomlege liturgien
Liturgiane er hovudsakleg like i struktur og innhald, men med nokre forskjellar.
Ledda åt liturgien (ordo)
Liturgien har tre hovuddelar:
Gudstenestefeiringa er metta med symbolikk og talar til alt ved det menneskelege; intellektet, alle sansane åt kroppen, etc. Då storfyrst Vladimir sende sendeboda sine til Bysants på 900-talet for å finna ut noko om kristendommen, vende sendeboda heim til Kiev og meddela sine inntrykk frå den gresk-ortodokse gudstenesta i Konstantinopel. De hadde opplevd den i Hagia Sofiakyrkja (som i dag er museum), og kunne fortelja at dei under gudstenesta ikkje hadde visst om dei var i himmelen eller på jorda.
Slaget ved Hohenfriedberg
Slaget ved Hohenfriedberg, i dag Dobromierz, var ein av dei store bragdene til Fredrik den store, kongen av Preussen. Den prøyssiske hæren slo den austerrikske hæren under fyrst Karl Aleksander av Lorraine den 4. juni 1745 under den austerrikske arvefølgjekrigen.
Bakgrunn
Austerrike prøvde å få tilbake Schlesien, som dei hadde tapt til Preussen under slaget ved Mollwitz. Ein austerriksk arme på om lag 60 000 soldatar (inkludert saksiske troppar) marsjerte til Schlesien. Kommandanten var fyrst Karl Aleksander av Lorraine (svigerbror til keiserinna Maria Teresia). Hertugen av Weissenfels kommanderte saksarane.
Motparten hadde ikkje mykje tru på Fredrik og Karl Aleksander sa at «det ville kome nokre dumme feil». Faktisk håpte Fredrik på at Karl skulle kome inn i Schlesien via Riesengebirge, og om han gjorde så ville Fredrik slå til mot den austerrikske hæren og knuse han i eit avgjerande slag. Von Zieten sine husarar skugga den austerriske hæren og heldt Fredrik oppdatert på kor dei til ei kvar tid fann seg, medan Fredrik venta på den rette augneblinken til å slå til. Då fyrste til slutt kryssa fjella tidleg i juni nytta Fredrik høve til å gå til åtak.
Den austerrikske hæren marsjerte om lag 50 km nordaust frå Riesengebirge til Striegau (i dag Strzegom). Dei slo leir nær Striegau med saksarane like nordvest for byen ved Pilgrimshain og austerrikarane spreidde seg ut vest og sør for landsbyen Hohenfriedberg. Fronten deira var dekt av elva Striegau, som rann nordover og så vestover gjennom byen Striegau. Den prøyssiske hæren hadde leir sør for denne byen.
Speidarane til Fredrik fann dei austerriksk-saksiske styrkane. Fredrik valde å marsjere nordover med heile styrken sin, like føre austerrikarane, krysse Striegau over ei bru like vest for byen og gå til åtak på saksarane først. Med saksarane borte skulle Fredrik så rulle opp den austerrikske linja frå aust til vest. Han valde å marsjere om natta for å kome overraskande på saksarane. Kommandanten hans Richard de Moulin leia marsjen.
For å klare å snike seg innpå gav Fredrik ordre til troppane sine om å la leirbåla brenne og telta stå oppreist, og han forbaud dei å snakke eller røyke under marsjen.
Slaget
Planen til Fredrik møtte raskt på vanskar. Det var ikkje nok plass til alle troppane til Fredrik langs ruta, og ein flaskehals oppstod raskt på brua over Striegau, slik at berre eit fåtal styrkar kom seg over.
Det første prøyssiske målet var to åsar føre dei saksiske linjene. Saksarane hadde okkupert desse to åsane dagen før med ein liten styrke. Den prøyssiske fortroppen møtte denne styrken, og dette førte til at resten av saksarane vart varsla, og overraskinga vart ikkje heilt slik Fredrik hadde håpa.
De Moulin valde å gå rundt åsane å slå til midt i den saksiske leiren før saksarane kom i stilling. Det prøyssiske åtaket starta om lag kl. 7 om morgonen.
Nokre saksiske kavaleri kom seg ut på slagmarka, men det prøyssiske kavaleriet slo snart til og jaga dei bort. Det prøyssiske infanteriet storma så den saksiske leiren, og slo dei få saksiske infanteristane som var klar til kamp, samt eit par austerrikske infanteri. Den austlege vinden blåste røyk og støv i andleta til saksarane, og dette var òg ein fordel for prøyssarane. Heile den venstre (saksiske) halvdelen av den austerriksk-saksiske armeen vart øydelagd ved daggry.
På dette tidspunktet hadde austerrikarane vorte varsla om slaget, og frå leirane sine lenger sør og meir verna av elva, flytta dei austerrikske troppane seg mot fronten. Prøyssarane som ikkje enno hadde kryssa Striegau i nord, gjekk raskt vestover og kryssa elva der det passa seg, og dei fann nok vadestader til at dette gjekk bra. Ei bru som kollapsa i den vesle byen Graben gjorde at kavalerikommandanten Von Zieten måtte finne ein vadestad lenger sør.
Det austerrikske kavaleriet var dei første austerrikske troppane som kom ut for kampane, men dei vart brotne ned og drivne bort av det prøyssiske kavaleriet.
Det austerrikske infanteriet danna to linjer i slaget mot aust, frå Hohenfriedberg nord. Sjølv om prøyssarane no hadde var talmessig i overtak, beit austerrikarane godt frå seg, og mange geværsalvar vart avfyrt mot kvarande på nært hald.
På dette stadiet kom dei prøyssiske Bayreuth-dragonane, ein stor eining på rundt 1500 mann, inn i slaget. Eit kraftig vindkast blåste bort krutrøyk og støv, og synte ei opning i den prøyssiske linja der dragonane kunne gå til åtak på det austerrikske infanteriet gjennom. Dragonane gjekk til åtak nordover på høgreflanken av den austerrikske linja. Dei dreiv nedover heile linja og fjerna ho fullstendig, før dei så snudde sørover og øydela den andre austerrikske linja.
Austerrikarane, som alt var i undertal, forlatne av sine saksiske allierte og utan støtte frå kavaleriet, starta så å overgje seg en masse. Bayreuth-dragonane slo fleire tusen austerrikske infanteristar og tapte sjølv berre 94 mann. Slaget enda med eit totalt nederlag for den austerrikske-saksiske armeen.
Austerrikarane og saksarane fekk nesten 9000 mann drepne eller skadde, om lag 5000 vart tekne til fange, mellom anna fire generalar og 66 kanoar. Prøyssarane mista om lag 5000 mann.
Etterverknad
Hohenfriedberg var ein stor siger for Fredrik, og han fekk raskt tilnamnet «den store» av sine samtidige. Åtaket til Bayreuth-dragonane vart seinare studert av seinare prøyssiske og tyske offiserar som ein modell for aggressivitet og den aggressive anda som Fredrik den store gav hæren sin, samt den store graden av sjølvstyre han gav offiserane sine. Omringinga og utryddinga av det austerrikske infanteriet, og den raske måten slaget vart avgjort på, er ofte knytt til Bewegungskrieg, oftare kjend som Blitzkrieg.
Karl av Lorraine var slått igjen, som han hadde vorte det i slaget ved Chotusitz. Dette slaget viste av prøyssarane kunne knuse ein hær med like mange mann. Den andre schlesiske krigen, som var den siste delen av den austerrikske arvefølgjekrigen som Preussen tok del i, var nesten slutt med dette slaget, og trass i ei nestenulukke i slaget ved Soor mot austerrikarane (som igjen vart ført av Karl av Lorraine), vart fredsavtalen underteikna i Dresden den 25. desember 1745.
Hohenfriedberger March vart komponert til ære for sigeren av Fredrik sjølv.
Hamarøy kommune
Hamarøy kommune (lulesamisk Hábmera suohkan ) er ein kommune i Salten i Nordland fylke. Kommunen grensar i nordaust mot Narvik, i sør mot Sørfold, i sørvest mot Steigen og i søraust mot Jokkmokk kommunar. I nord er det kystlinje mot Vestfjorden og i vest ligg innhavet Sagfjorden.
Det nye kommunevåpenet vart teke i bruk 1. januar 2020 og viser eit svanepar som er inspirert av helleristingar på Korsnes. Det gamle kommunevåpenet vart godkjent den 19. februar 1982 og viser ein sølvfarga gaupe på blå bunn. Hamarøy er kjend som heimstaden til forfattaren Knut Hamsun.
Geografi
Bjørntoppen (lulesamisk Biernatjåhkkå) 1520 moh, på grensa mot Narvik kommune, er det høgste fjellet i nye Hamarøy kommune.
Kommunereforma 2014-2017
1. januar 2020 vart den gamle Hamarøy kommune og den sørvestre delen av gamle Tysfjord kommune slått saman til éin kommune under namnet Hamarøy kommune.
Katal
Katal er ein avleia SI-eining for måling av katalytisk aktivitet. Symbolet for katal er kat.
Becquerel
Becquerel er ei avleia SI-eining for måling av radioaktivitet. Symbolet for becquerel er Bq.
1 bequerel er definert som radioaktiviteten av eit materiale der det skjer 1 desintegrasjon per sekund, eller utsending av 1 partikkel per sekund. Det vil seie at 1 Bq = 1 s-1. Denne aktiviteten er låg, og ofte blir einingar som kBq, MBq, GBq brukt til måling av radioaktiv forureining, konsentrasjon av radioaktivt materiale, dosering av radioaktive legemidler med meir.
Becquerel vart vedteken som SI-eining i 1975 og erstatta eininga curie, Ci (1 Ci = 3,7·1010 Bq).
Mengda becquerel viser berre mengda strålekvantar eller partikler som vert sende ut. For å bestemme verknaden av strålinga (som vert målt i gray eller sievert), må ein òg vite kva type stråling som vert sendt ut og kva energi strålinga har, eller kva radionuklide (radioaktiv nuklide) som stråler. Til dømes er den biologiske verknaden kring 80 gonger så stor for strålinga frå 240Pu som frå 137Cs, og 80 gonger så stor for strålinga frå 137Cs som frå 3H for like mange becquerel
Gerd Kirste
Gerd Kirste var ein norsk lokal- og stortingspolitikar for Høgre.
Ho tok examen artium ved Stabekk Gymnas i 1937, diverse kurs i Tyskland og England 1937–1938 og studentfagkurs ved Otto Treiders Handelsskole i 1940. Ho var tilsett hos Lilleborg AS 1941–1942 og som vikar hos Esso etter andre verdskrig, og var deretter heimeverande husmor.
Kirste var medlem av Bærum kommunestyre 1959–1975, medlem av Akershus fylkesting 1965–1975. Ho var dessutan 2. viseformann i Akershus Høgre 1974–1978 og leier i Landforbundet til Høgrepensjonistane 1997–1999 og vart æresmedlem i Bærum Høgre i1994. Kirste var 2. vararepresentant til Stortinget frå Akershus 1965–1973 og fast innvalgt 1973–1981. I den siste perioden sin på Stortinget var ho Høgre si sosialpolitiske talsperson. Ho hadde òg ei rekkje andre offentlege, politiske og organisatoriske verv.
Bergsøya
Bergsøy eller Bergsøya er eit øynamn som finst fleire stader i Noreg:
Ådring
Historie
Dei eldste kjende døma på treådring er funne på 4 000 år gamle egyptiske sarkofagar. Teknikken kom til Sverige ved innreiing av kyrkjer i mellomalderen. I seinbarokken omkring år 1700 vart mahognyimitasjonar utbreidd over heile landet, og på 1800-talet vart ådring svært vanleg både i Sverige og Noreg, då både som imitasjon av utanlandske og heimlege treslag.
Framstilling
Ådringsmålaren tar utgangspunkt i anatomien til ulike treslag, og tremønsteret som vert skapt ved tangential-, radialsnitt eller skjering av finér. Målaren bør òg tilpasse seg vanlege plankedimensjonar. Som hjelpemiddel kan målaren - i tillegg til pensel, fille og svamp - bruke ein ådrik som etterlikar mønsteret i lauvtrevirke.
Nokre målarar har utvikla ådringa vidare til fri ådring, uavhengig av fargen og utsjånaden til kjende treslag.
Beneden-Merwede
Beneden Merwede er ei elv i Nederland. Ho er ei fortsetjing av elva Boven-Merwede som er ei grein av kanalen Nieuwe Merwede. Ho renn frå Hardinxveld-Giessendam til Dordrecht, der ho delar seg i Noord og Oude Maas. Lengda hennar er 14,9 km. Merwede er ein del av skipsruta mellom Rotterdam og Tyskland.
Det går ei vegbru og ei jernbanebru over elva.
HP Photosmart C4180
HP Photosmart C4180 er ein skrivar, skannar og kopimaskin utvikla av Hewlett-Packard, eit teknologiselskap opphavleg frå California, USA.
Generelt
Maskina har eit rektangulært display, samt inngang for xD Biletkort, MS/DUO, CF (compact flash), SD og MMC.
Hidetoyo Watanabe
Hidetoyo Watanabe er ein tidlegare japansk fotballspelar.
Han spela for klubbane Montedio Yamagata, Denso og Omiya Ardija.
Parc Ela
Parc Ela er ein naturpark i kantonen Graubünden i Sveits. Det er meint å verne den regionale biotopen og fremme berekraftig bruk av området.
I motsetnad til Sveits nasjonalpark, den einaste nasjonalparken i landet, som bevarer naturen aleine, dekkjer Ela naturpark 21 kommunar, mellom andre Tiefencastel, Bergün, Savognin og Bivio. Parken har namn etter Piz Ela, eit 3338 meter høgt fjell i midten av parken.
Bergsøy skule
Bergsøy skule er barneskulen på Bergsøya i Herøy kommune i Møre og Romsdal. Grunna storleiken og utsjånaden gjekk skulen i starten under namnet «Ljosborga», men etter kvart har dette vorte til «Borga».
Vedtaket om at skulen skulle byggjast vart gjort kring 1950 for at den skulle ta over for dei mindre skulane Myklebust skule og Berge skule. Bergsøy skule stod ferdig til skulestart i 1957 og vart få år seinare utvida med andre byggesteg slik at skulen fekk gymsal og badebasseng. Grunna store kull, vart likevel ikkje Bergsøy skule nytta av alle på Bergsøya før i 1972 då Ytre Herøy Ungdomsskule stod klar. I 1997 vart det opna småbarnsavdeling, Blåhaugen, i eit eige bygg.
New Super Mario Bros. Wii
New Super Mario Bros. Wii er eit siderullande plattformspel utvikla og publisert av Nintendo for Wii. Det vart gjeve ut 15. november i Nord-Amerika, 20. november i Europa og 3. desember i Japan. Spelet er det første i Mario-serien sidan Mario Bros. som stør fleire spelarar samtidig på same skjerm.
Oppsett
Figurane ein kan kontrollere er Mario (første spelar), Luigi (andre spelar) og to Toad-figurar; ein blå (tredje spelar) og ein gul (fjerde spelar). Spelarane kan plukke kvarandre opp og kasta han som blir lyfta. Om ein spelar døyr kan han kome tilbake til spelet om ein av dei andre spelarane kjem borti ei boble som han kjem svivande inni. Utstyr kan ein skaffa seg gjennom ?-blokker eller bobler som kjem svivande langs skjermen. Nye ting som gjev ein figur nye eigenskapar er blitt lagde til; ein propelldrakt som lèt ein flyga, ein pingvindrakt som lèt ein skli på magen og frysa fiendar og ein isblom som berre lèt ein fryse fiendar. Det blir også mogleg for spelarane å ri på Yoshi i nokre avgrensa nivå.
Tautra i Trøndelag
Delar av Tautra og Svaet har sidan 14. desember 1984 vore verna som naturreservat og fuglefredningsområde. Tautra og Svaet har ramsarstatus og utgjer eit felles ramsarområde, med eit totalt areal på 20,54 km².
Øya er 3,5 km lang, og breidda verierer frå 200 meter på det smalaste, til om lag ein kilometer på det breiaste. Det høgaste punktet er 26 moh. Øya vart i 1979 knytt til fastlandet via en molo, men pga. denne moloens innverknad på dyrelivet, vart ho i 2003 bygd om slik at ei bru midt på moloen slepp vatn gjennom. Brua har ein post som skal hindre rovdyr i å kome over til øya.
Geologisk består Tautra av morenemateriale frå ra-trinnet, eller Tautra-trinnet som det vanlegvis vart kalla i Trøndelag.
Ikkje langt frå dei gamle ruinane ligg i dag eit nytt cisterciensarkloster. Det vart grunnlagt i provisoriske bygningar i 1999. Den 25. mars 2006 fekk klosteret status som sjølvstendig priorat. Det nye Klosteret er teikna av Jensen & Skodvin Arkitektkontor AS. Grunnsteinen vart lagt ned av dronning Sonja 8. mai 2003 og teke i bruk 11. juli 2006. Dronninga var til stades ved vigslinga den 12. mai 2007. Bygget har fått fleire arkitekturpriser, mellom anna Forum AID-prisen (2007) og ein europeisk pris for steinarkitektur (2007).
Esterelfjella
Esterelfjella er ei fjellkjede søraust i Frankrike i departementa Var og Alpes-Maritimes i Provence ved kysten av Middelhavet. Dei næraste byan er Mandelieu og Cannes (i aust) og Saint-Raphaël/Fréjus (i vest).
Jordsmonnet og bergarten i fjellet har vulkansk opphav, og består hovudsakleg av porfyr, som gjev klippene ein raudaktig farge. Terrenget er kupert med djupe kløfter og skogar av eik. Det høgaste punktet i massivet er Mont Vinaigre på 618 meter.
Massivet dekkjer eit areal på 320 km², der 130 km² offisielt er verna under Forêt domaniale de l'estérel. Naturreservatet har mange turstiar for både sykkel og fotturistar.
Schwarzgrätli
Schwarzgrätli er ein fjellrygg nær landsbyen Kandersteg i Sveits. Toppen ligg 2383 meter over havet.
Watcher of the Skies
When a new planet swims into his ken;
Gray
Gray er ei avleia SI-eining for måling av absorbert strålingsdose av ioniserande stråling. Éin gray er absorberinga av ein joule strålingsenergi per kilogram masse. Ein gray tilsvarar òg 100 av den eldre eininga rad. Symbolet for gray er Gy.
Watcher of the Skies
Songen opna ofte konsertane til bandet og eit konsertopptak finst på albumet Genesis Live frå 1973. Songen opnar med ein introduksjon spelt på Mellotron. I følgje Tony Banks var introduksjonen meint å ta nytte av dei tonale styrkane til Mellotron-modellen han nytta på denne tida:
Gray
Eininga blei definert i 1975 og fekk namn etter Louis Harold Gray (1905-1965), som kom med ein liknande definisjon: «mengda av nøytronstråling som fører til ein energiauke i ei volumeining av vev lik energiauken i ei volumeining vatn av ein røntgenstråling» i 1940.
Watcher of the Skies
Dei to akkordane det er snakk om er Hmaj7/F# og C#/F#. Den lange klaverintroduksjonen glir over i hovuddelen, der ein staccato enkel note vert repetert i 6/4-takt (liknande rytmen i 5/4-takt frå «Mars» i Gustav Holst sin Planetane) spelt over eit mønster med vedvarande orgelakkordar. Etter versa kjem det ein uvanleg polyrytme-del, der staccatoriffet vert endra til 8/4-takt, spelt mot ein Mellotron/orgeldel i 6/4-takt.
Gray
Gray blir særleg brukt innan medisin, til å måla absorbert strålemengd innan strålingterapi. Men grayen måler berre dei fysiske effektane av stråling. Den biologiske verknaden kan variera etter kva stråletype, kva energi og kva organismar og vevstypar som er involverte. Eininga sievert er tilpassa denne problemstillinga.
Watcher of the Skies
Teksten vart skriven av Banks og Mike Rutherford under ein lydsjekk for ein konsert i Napoli. Medan dei såg over det aude landskapet ved flyplassen der dei øvde, lurte dei på korleis ei folketom jord ville sjå ut for eit romvesen som vitja jorda.
Han opna konsertane til bandet i 1972-1974 og vart spelt fast på konsertane deira til inn i 1980-åra. I nyare år har han vorte spelt som ein medley i lag med songen «It» (frå The Lamb Lies Down on Broadway), som ein kan høyre på Three Sides Live. Songen vart aldri framført med tekst etter at Gabriel slutta i bandet.
Under konsertane hadde Peter Gabriel på seg store flaggermusvengjer på sida av hovudet, UV-sminke krig augo som lyste i ultrafiolett lys og ei mangefarga kappe.
Songen vart spelt inn på ny i 1972 i ein heilt annleis og forkorta singelversjon. Denne versjonen vart gjeven ut på ny i 1998 på plateboksen Genesis Archive 1967-75.
Songen vart framført av Phish under seremonien for Rock & Roll Hall of Fame i 2010, då Genesis vart innlemma i æresgalleriet.
Kenji Kitahara
Kenji Kitahara er ein tidlegare japansk fotballspelar.
NGC 2440
NGC 2440 er ei planetarisk tåka som ligg rundt 3600 lysår unna jorda i stjernebiletet Akterstamnen. Den kvite dvergen som ligg i midten av tåka har ein overflatetemperatur på nesten 200 000 °C, og er med det ein av dei varmaste kvite dvergane som ein kjenner til.
STS-124
STS-124 er namnet på ei romferd med romferja Discovery. Romferja vart skoten opp frå Kennedy Space Center i Florida, den 31. mai 2008
Målet med romferda var å levere den trykkisolerte modulen av det japanske laboratoriet Kibō, i tillegg til ein ny robotarm som skal betjene den japanske delen av romstasjonen.
Denne romferda var den andre av til saman tre romferder for å gjere ferdig Kibō. Den trykkisolerte modulen av Kibō vart montert til Harmony, i tillegg til logistikkmodulen som vart send opp og lagra på romstasjonen under den forige romferda STS-123.
Mannskap
Tala i parentes viser talet på romferder som vedkommande har vore med på, denne romferda inkludert.
Steradian
Steradian (ste frå gresk στερεός (stereos), «solid», «romleg») er ein avleia SI-eining for måling av romvinkel, og er den tredimensjonale varianten av radian. Symbolet for steradian er sr.
Éin steradian er den romvinkelen som med toppunkt i sentrum av ei kule med radius r avgrensar eit areal av kuleoverflata som er lik r^2. Ettersom arealet av overflata av ei kule er 4\pi r^2, måler ei kule 4\pi steradianar.
Landau an der Isar
Landau an der Isar (offisielt òg kalla Launda a.d.Isar) er ein by i Tyskland i delstaten Bayern med om lag 13 000 innbyggjarar. Han ligg i landkreisen Dingolfing-Landau ved elva Isar.
Historie
Landau vart grunnlagd i 1224 av Wittelsbach-hertugen Ludwig av Kelheim. Byen hadde vore ein Pflegamt i mange år og høyrte til Landshut Rentamt i kurfyrstedømet Bayern.
Fram til kommunereforma i Bayern og Tyskland i 1972 var Landau kreisstadt eller administrasjonssete i ein eigen landkreis. Under reforma vart dei tidlegare landsbyane Frammering, Mettenhausen, Reichersdorf og Zeholfing, i tillegg til delar av Kammern og Ganacker, slått saman med Landau. I 1978 vart òg landsbyane Nieder- og Oberhöcking innlemma.
Large Hadron Collider
Large Hadron Collider, forkorta LHC, er verda sin største og kraftigaste partikkelakselerator bygd av CERN. LHC ligg rundt 100 meter under jorda nær Genève. Forskarar vil med LHC freista å gjenskapa forholda like etter Big Bang ved hjelp kolliderande hadron (her i form av proton og blyion heilt utan elektron ). Partiklane blir akselererte ved hjelp av superleiande magnetar.
Den første partikkelstrålen fullførte 10. september 2008 ein runde gjennom dei 27 kilometrane med røyr som utgjer akseleratoren.
Anne-Lise Steinbach
Anne-Lise Steinbach er ein norsk politikar for Ap. Ho vart innvald på Stortinget frå Nordland i 1973.
Hemnes kommune
Hemnes (umesamisk: Heäjmmanássja) er ein kommune i Nordland fylke. Administrasjonssenteret er Korgen. Andre tettstader og grender i Hemnes er Bjerka, Hemnesberget, Bleikvasslia og Finneidfjord. Nord for Hemnes ligg Rana kommune, i sør Hattfjelldal kommune og i vest Vefsn kommune.
Rhin-kneet
Rhin-kneet (tysk Rheinknie) er namnet på ein sving i Rhinen.
Heile Rhin-kneet ligg innanfor Sveits ved byen Basel og dei tilstøytande kommunane Riehen og Bettingen. Lenger nord ligg dei tyske byane Lörrach og Weil am Rhein samt dei franske byane Huningue og Saint Louis.
Plattling
Plattling er ein by i Tyskland i delstaten Bayern med om lag 13 000 innbyggjarar. Han ligg i landkreisen Deggendorf ved elva Isar, 9 km sørvest for Deggendorf, like før ho munnar ut i Donau.
Ganges
Ganges, på indiske språk Ganga, er ei storelv som renn gjennom Det nordindiske låglandet i Sør-Asia og som blir dyrka som ei gudinne i hinduismen. Elva er rundt 2500 km lang og har eit nedbørfelt på 1 125 000 km². Løpet går frå vestlege Himalaya søraustover til ho munnar ut gjennom Gangesdeltaet i Bengalbukta.
Løp
Mellom Haridwar og Kanpur går Ganges-kanalen, som blir brukt til å vatna jordbruksjord i Punjab, parallelt med elva. Ved Allahabad møter ho Yamuna.
Etter å ha runne inn i Bangladesh er hovudgreina av elva kjend som Padma. Ho renn saman med Jamuna og seinare Meghna, begge delar av Brahmaputra, Om lag 200 km frå munningen i Bengalbukta dannar elvesystemet verdas største elvedelta. Gangesdeltaet er 7 700 km² og omfattar mykje fruktbart jordbruksland i den øvre delen, medan deltaet nærare sjøen er vill, salthaldig mangrovesump med stor naturrikdom.
Elva har fleire bielvar, dei største er Yamuna, Sarda, Gogra og Gandak frå nord og Chambal og Son frå sør. Ho har tilførsel frå snøsmelting, og er vassrik sjølv i tørketida. Floda fører også med seg slammassar som gjødslar og endrar deltaet hans.
Gangessletta er eitt av dei folkerikaste områda på jorda, noko som har gjort elva sterkt ureina. Langs elva finn ein viktige byar som Patliputra, Kannauj, Kara, Allahabad, Murshidabad, Varanasi, Patna, Bhagalpur og Kolkata.
Religiøs og mytologisk tyding
For mange hinduar er Ganga særs heilag, og dei bruker elva til ritual som å vaska seg, be og dryssa kremasjonsoske i. Vatn frå elva blir brukt ved bryllaup og gjeve til sjuke og døyande. Daglege seremoniar og meir sjeldne høgtider som kumbh mela blir haldne i og langs Ganges. Viktige punkt ved elva er pilegrimsmål, til dømes Gangotri, Haridwar, møtepunktet mellom Ganga og Yamuna ved Allahabad, Varanasi.
Get 'Em Out by Friday
«Get 'Em Out by Friday» er ein song av Genesis frå albumet deira Foxtrot frå 1972. Eit konsertopptak av songen finst på konsertalbumet deira Genesis Live frå 1973.
Oversyn
Songen tar form som eit futuristisk spel som startar frå 1970-talet og endar i 2012. Som «Harold the Barrel» og «The Fountain of Salmacis» frå det førre albumet Nursery Cryme, er songteksten delt mellom forskjellige roller, der Peter Gabriel ofte tilpassar vokalstilen sin til kvar rolle.
Songen nyttar element av realitet og science fiction som ei form for samfunnskritikk av grådige selskap og undertrykking av private landeigarar i 1960- og 1970-åra i Storbritannia. Denne typen samfunnskritikk var ofte eit tema i den tidlege musikken til Genesis, særleg på det neste albumet Selling England by the Pound.
Songen fekk god omtale då albumet kom ut og Rutherford meinte at teksten var den beste Gabriel hadde skrive.
Seint i 70-åra vart det laga ein teikneserie basert på Get 'em out by Friday av den franske teiknaren Jean Solé. Teksten vart omsett (med mange feil) av journalisten Alain Dister, og somme teikningar vart teikna av den kjende teiknaren Gotlib. Denne teikneserien vart publisert i magasinet Fluide Glacial.
Slovensk geografi
Slovenia er eit land i Sentral-Europa mellom Alpane og Middelhavet. Alpane, med Dei juliske Alpane, Kamnik-Alpane og Karavankane, samt Pohorjemassivet, dominerer det nordlege Slovenia langs grensa til Austerrike. Kystlinja til Slovenia langs Adriahavet er om lag 47 km lang. , frå Italia til Kroatia, og heile kystlinja ligg rundt Triestebukta.
Uttrykket karst kjem frå Karstplatået sørvest i Slovenia, eit kalksteinsområde med undergrunnselvar, kløfter og grotter. Dette ligg mellom Ljubljana og Middelhavet.
På Den pannoniske sletta i aust og nordaust, mot grensene til Kroatia og Ungarn, er landskapet hovudsakleg flatt. Det meste av terrenget i Slovenia er likevel ås- og fjellendt, og rundt 90 % av landet ligg over 200 meter over havet.
Historiske regionar
Dei tradisjonelle slovenske regionane er basert på den tidlegare inndelinga av Slovenia i dei fire habsburgske kronlanda Krain, Hertugdømet Kärnten, Hertugdømet Steiermark og Küstenland. Desse vart delt inn i:
Dei to sistennemnde vert ofte rekna som ein del av Primorska. Bela krajina er òg ein del av Dolenjska, men vert stundom rekna som ein eigen region.
Klima
Normaltemperatren er -2 °C i januar og 21 °C i juli. Årleg normalnedbør er om lag 1000 mm på kysten, opp til 3500 med meir i Alpane, 800 mm i søraust og 1400 mm sentralt i Slovenia.
Trier
Trier (fransk Trèves, luxembourgsk Tréier, latin Augusta Treverorum) er ein by i Tyskland i delstaten Rheinland-Pfalz med om lag 100 000 innbyggjarar. Byen ligg ved breidda av elva Mosel og er den eldste i Tyskland, grunnlagd i eller før 16 fvt. Trier er ikkje den einaste byen som hevdar å vere den eldste i Tyskland, men Trier er den av desse som har lengst historie som by, og ikkje berre som busetnad eller militærleir.
Trier ligg i ein dal mellom låge sandsteinsåsar kledd med vinranker vest i Rheinland-Pfalz, nær grensa til Luxembourg og er ein del av det viktige vinområdet Mosel-Saar-Ruwer.
Byen er det eldste setet for eit kristent bispedøme nord for Alpane. I mellomalderen var erkebiskopen av Trier ein svært viktig kyrkjeleg fyrste sidan erkebispedømet Trier kontrollerte landområde frå den franske grensa til Rhinen. Han var òg ein av dei sju kurfyrstane i Det tysk-romerske riket.
Dei nærmaste storbyane i Tyskland er Saarbrücken, om lag 80 km mot søraust, og Koblenz, om lag 100 km nordaust. Endå nærare ligg hovudstaden i Luxembourg, 50 km sørvest.
I Trier ligg Universität Trier frå mellomalderen, regionalforvaltinga, og eit katolsk bispedøme.
Geografi
Trier ligg i Moseldalen, der størstedelen av byen ligg på høgresida av elva. Bakkar kledde med skog og vinranker strekkjer seg opp til Hunsrückplatået i sør og til Eifel i nord. Grensa til Luxembourg ligg berre 15 km borte.
Historie
Romarriket erobra stamma Treveri i det 1. hundreåret fvt. og oppretta Augusta Treverorum («Byen Augustus i landet til Treveri») i år 30 fvt. Byen vart seinare hovudstad i den romerske provinsen Gallia Belgica, i tillegg til i det romerske prefekturet Gallia. Porta Nigra vart bygd av romarane i byen. Trier var residens for den vestromerske keisaren og fødestad for St. Ambrose.
Frankarane okkuperte Trier i år 459. I 870 vart han ein del av Austfrankarriket, som utvikla seg til Det tysk-romerske riket. Levningar av St. Mattias vart visstnok ført til byen, noko som førte til at mange pilegrimar kom til byen. Biskopane i byen vart etter kvart svært mektige, og erkebiskopdømet Trier vart eit av kurfyrstedøma i riket, og ein av dei mektigaste statane i Tyskland. Universität Trier vart grunnlagd i 1473.
På 1600-talet flytta erkebiskopen og kurfyrsten av Trier til Philippsburg Slott i Ehrenbreitstein nær Koblenz. Ein sesjon av Reichstag vart halde i Trier i 1512, der demarkasjonslinja til Reichkreis endeleg vart fastsett.
På 1600- og 1700-talet prøvde Frankrike fleire gongar å ta Trier, og han vart invadert under trettiårskrigen, den pfalsiske arvefølgjekrigen, den spanske arvefølgjekrigen og den polske arvefølgjekrigen. Frankrike klarte til slutt å erobre Trier i 1794 under den franske revolusjonskrigen og erkebispedømet vart oppløyst. Etter napoleonskrigane tok slutt i 1815 vart Trier ein del av Preussen. Karl Marx vart fødd i byen i 1818.
Dei allierte gjekk kraftig til åtak på Trier i 1944 under den andre verdskrigen og han vart kraftig bombardert. Byen vart ein del av den nye delstaten Rheinland-Pfalz etter krigen. Universitetet, som vart lagd ned i 1797, vart opna igjen i 1970-åra, medan domkyrkja i Trier opna på ny i 1974. Trier feira offisielt sitt 2000-årsjubileum i 1984.
Johan Budtz
Johan Andreas Budtz var ein dansk-norsk embetsmann og stortingsmann.
Budtz var fødd i Randers i Danmark, der faren hans var kjøpmann. Sjølv tok han juridisk eksamen i 1795, og vart kopist i rentekammeret året etter. Frå 1798 var han fullmektig i rentekammeret.
Budtz representerte Søndre Bergenhus amt på Stortinget 1815-16, 1818, 1824, 1827, 1828 og 1833. I 1815-16 var han visepresident i Odelstinget og i Stortinget, samt visesekretær i Stortinget og Odelstinget. Han var medlem av åtte komitear. I 1818 var han opphavleg suppleant, men møtte på Stortinget frå 31. mars, då valet av ein representant vart forkasta. Han var visepresident i Stortinget og formann i tre av dei 17 komiteane han var med i. I 1824 var han president og visepresident i Odelstinget og medlem av åtte komitear. Både i 1827 og på det overordentlege storting 1828 var han visepresident i Odelstinget og medlem av valkomiteen. I 1833 var han visepresident i Stortinget og formann i både valkomiteen og komiteen om gasjar, pensjonar, budsjett- og skattevesen.
I 1819 vart Budtz fut i Sunnhordland og Hardanger. Han var då busett på Stord, der han døydde i 1845.
Dei franske Alpane
Fjellkjeder i Dei franske Alpane som delvis eller heilt ligg i Frankrike er (frå sør til nord):
Mont Blanc er det høgaste punktet både i den franske delen og i heile Alpane. Større byar i området er Grenoble, Chamonix og Chambéry.
Skistader
Dei største skistadane i fjellområdet er:
Géographie des Alpes Alpen
Sjøgata i Mosjøen
Historie
Sjøgata er den eldste delen av byen Mosjøen. Opphavleg følgde gata ei rekkje med naust og bryggjer som Vefsn-gardane hadde på grunnen til garden Mo. Etter kvart vart det bygd hus for handel og gjestgjevar, som flytta verksemda si frå Kulstadsjøen til Mosjøen. Staden fekk ein kraftig vekst på 1860- og 70-talet i samband med hogst av tømmer i Vefsnvassdraget og drifta på sagbruket på Halsøy. Sjøgata fekk då ein meir bymessig byggestil, mange av husa bygd med inspirasjon frå bybebyggelsen i Trondheim. Frå 1875, då Mosjøen fekk bystatus, vart det utarbeidd ein byplan for området aust for Sjøgata, og alle bygningar vart bygd i rektangulære kvartal på ca. 50 x 80 m.
I 1970 var husa i Sjøgata prega av forfall, og kommunen ville rive husa i Sjøgata for å få areal for parkeringsplassar i sentrum. Det mobiliserte folk til engasjement for å sette husa i stand, og til å protestere på rivingsplanane.
Rivingsframlegget vart stoppa, og i dag er sjøgataprosjektet ein suksess som har gitt Mosjøen ein turistattraksjon og eit aktiv historisk bymiljø. I 2004 vart Sjøgata-miljøet tildelt Olavsrosa.
Tverrelvdalen
Staden er særleg kjend for å ha eit talemål ulikt resten av Finnmark, sidan det var utvandrande gudbrandsdøler som busette seg der på 1830-talet, altso ein generasjon etter at øysterdølene busette Bardu og gudbrandsdølene Målselv i Indre Troms. Talemålet er utsett for mykje eksponering og utjamning av områda rundt, der dei talar ytre finnmarksk. Talemålet i dag er mykje utvatna, men om nokon er interesserte kan de høyra litt på korleis det var hjå gamle på 1980-talet. I tillegg til Tverrelvdal og Indre Troms so finn ein eit vestlandsk innflytjarmål (frå Voss?) på Kiby og Ekkerøy utanfor Vadsø, Sanitetsdalen og sørdelen av Hattfjelldal av trønder og austlendingar.
Leknes
Leknes er ein tettstad med i Vestvågøy kommune i Nordland fylke.
Hattfjelldal kommune
Hattfjelldal (sørsamisk Aarborten tjïelte ) er ein kommune på Helgeland i Nordland fylke.
Han grensar mot Hemnes i nord, Grane og Vefsn i vest, og mot Røyrvik i Nord-Trøndelag i sør. I aust ligg Sverige (kommunane Storuman og Vilhelmina i Västerbotten).
Administrasjonssentrum i kommunen er Hattfjelldal, som har 613 innbyggjarar (2012). Her ligg også Sameskolen, som gjev opplæring i sørsamisk. Skogbruk og landbruk er dei viktigaste næringsvegane i kommunen. Den største industribedrifta er sponplatefabrikken Arbor. Kommunen har riksvegssamband til Sverige og til Trofors.
Frå 1. juli 2017 er Hattfjelldal kommune innlemma i Samisk språkforvaltingsområde, som den tredje frå sørsamisk område, og er dermed offisielt tospråkleg norsk og samisk.
Geografi
Store delar av kommunen består av skog- og fjellområde. Kommunen har fått namn etter fjellet «Hatten». Størsteparten av det nest største vatnet i Noreg, Røssvatnet, ligg i kommunen. Andre innsjøar er Krutvatnet, Elsvatnet og Daningen.
Historie
Hattfjelldal var frå gammalt ein del av Vefsn sokn og tinglag. Omkring 1728 fekk Finnemisjonen reist eit kapell i Hattfjelldalen. Det var samemisjonæren Lorenz Dass som tok inititativet til bygginga, truleg med økonomisk bistand frå far sin, prosten og godseigaren Anders Dass, son til diktarpresten. Den første dokumenterte preikehelga i kapellet var i månadsskiftet juli/august 1730, men det manglar blad frå sommarmånadene både i 1727, 1728 og 1729, så vi kan ikkje sikkert slå fast når kapellet vart tatt i bruk. Kappellsoknet i Hattfjelldal vart eige prestegjeld ved kongeleg resolusjon 3.8.1859, og skulle omfatte «Susendalens og Rysvandsbygdens Districter til og med Gaarden Gryteselv». Det same området vart eigen kommune frå 1862. I 1802/03 etablerte Finnemisjonen ein sameskule i Hattfjelldal. Skulen var i drift som særskule til han vart overtatt av kommunen og tatt i bruk som folkeskule i 1869. I 1951 vart det på nytt etablert ein sameskule for midt-Noreg i Hattfjelldal.
Under andre verdskrigen vart det bygd ein flyplass på den store sletta ved garden Hattfjelldalen.
I 1957 starta sponplatefabrikken Arbor opp i hangaren på den gamle flyplassen. Med det starta ei ny framtod for kommunen, og i første delen av 1960-åra var folketalet i kommunen over 2000 innbyggarar.
John Aas
John Aas var ein norsk prest og stortingsmann.
John Aas var son av ein proviantskrivar ved Røros koparverk. Han nedstamma i sjette ledd frå bonden Hans Olsen Aasen, som oppdaga koparmalmen ved Røros. Etter å ha gått på koparverket sin folkeskule i heimbygda, reiste han i 1805 til Trondheim og tok til på latinskulen i byen. Derifrå vart han student i 1813 og tok då til å studere ved universitetet i Christiania, han var den fyrste innskrivne studenten.
I 1818 tok Aas teologisk embetseksamen med laud. Året etter vart han utnemnd til personalkapellan ved Akershus slottskyrkje og for Aker kyrkjelyd. I 1820 vart han oppmoda om å søke embete som sokneprest til Gjerstad i Nedenes amt. Han var sidan prest i Gjerstad livet ut. 1846-66 var han i tillegg prost i austre Nedenes. I mange år var han ordførar i heradet, der han arbeidde for forbetringar i skule- og fattigstellet, og i jordbruket. Han sat 14 år i forlikskommisjonen.
Aas representerte Nedenes amt på stortinga 1836, 1836-37, 1842 og 1845. I 1836 og 1836-37 var han medlem av kriminallovkomiteen, 1842 var han sekretær i Lagtinget og medlem av næringskomite nr 1. I 1845 var han medlem av Lagtinget og kyrkjekomite nr 1. Han var då med i riksretten.
Shuichiro Yoshizaki
Shuichiro Yoshizaki er ein tidlegare japansk fotballspelar.
Han spela for klubben Omiya Ardija.
Leirfjord kommune
Leirfjord er ein kommune i Nordland fylke.
Bergsøya i Gjemnes
Bergsøya er ei øy lengst nordaust i Gjemnes kommune på Nordmøre. Øya ligg ytst i Sunndalsfjorden.
Bergsøya hadde tidlegare berre ferjesamband til fastlandet nokre gonger kvar dag. Etter at Kristiansund sitt fastlandssamband, Krifast, opna i 1992 har Bergsøya vorte regionen sitt trafikale knutepunkt. Bomstasjonen for Krifast er plassert på Bergsøya.
Frå Bergsøya går
Gjemnessudbrua og Freifjordstunnelen er del av E39, kyststamvegen frå Kristiansand til Trondheim. Bergsøysundbrua er del av Riksveg 70 som går frå Kristiansund til Oppdal.
Préalpes
Préalpes er ei gruppe fjellkjeder med middels høgd i utkanten av Dei franske Alpane. Dei strekkjer seg frå Genfersjøen og sørvestover til elva Drôme. Fjella ligg vest for linja Chamonix - Albertville - Grenoble.
Fjella i fjellkjeda er, frå nordaust til sørvest:
Sekundær sirkulasjon
Ein sekundær sirkulasjon er ein sirkulasjon skapt i eit roterande system. Til dømes er den primære sirkulasjonen til jordatmosfæren sonal. Om ein luftpakke som flyttar seg beint sonalt vert akselerert eller sakka av sonalt, så vil corioliskrafta tilføre ein meridional komponent til snøggleiken. Denne meridionale sirkulasjonen vert då den sekundære sirkulasjonen.
Astrid Gjertsen
Astrid Gjertsen er ein tidlegare norsk politikar for Høgre. Ho var stortingsrepresentant for Aust-Agder 1973–1989, 2. viseformann i Høgre 1978–1982 og forbrukar- og administrasjonsminister i Kåre Willochs regjering 1981–1986. Som statsråd arbeidde ho for å forenkla regelverk og effektivisera forvaltinga, liberalisera bustadsmarknaden, og utvida åpningstider. Gjertsen var fødd i Danmark, og flytta til Noreg som 18-åring.
Familiebakgrunn
Ho vart fødd i Horsens i Danmark som dotter av gardbrukar Senius Spaabæk og husmor Helga Mogensen, og voks opp på garden til familien på Jylland. Etter realskolen gjekk ho gymnaset i Horsens 1944–1946. Ho har vore husmor i heile det vaksne livet sitt.
Våren 1945 jobba ho som 16-åring som friviljug for Ungdommens Raude Kross i ein Folke Bernadotte-leir utanfor Horsens. Her gjorde ein Dei kvite bussane ein stopp, og ho møtte den 35-år gamle disponenten og krigsfangen John Herbert Gjertsen frå Nordstrand i Oslo. Gjertsen hadde vore nær ved å avrettast fleire gonger i løpet av sit tre år lange fangenskap, og kom til å bli prega av desse hendingane for resten av livet. Paret gifta seg i september 1946.
Paret flytta frå Oslo til Borøy ved Tvedestrand i 1953. Eigedomen dei kjøpte, Rosenlund, var gjengrodd og forfallen, men i løpet av 50 år omskapte Gjertsen han til eit vel anerkjent hageanlegg. Etter å avslutta sin politiske løpebane har Gjertsen difor vorte flittig brukt som foredragshaldar innanfor emna hagestell. Gjertsen selde Rosenlund i 2004, og oppførte ein ny bustad i nærleiken.
Politisk arbeid
Gjertsen var 1. vararepresentant til Stortinget frå Aust-Agder 1969–1973, og møtte fast for representanten Alfred Thommesen frå januar 1970. Ved stortingsvalet i 1973 var Høgres mandat i fylket utsett, men Gjertsen lukkast i å bli vald. Ho engasjerte seg spesielt i forbrukar-, sosial- og likestillingspolitiske spørsmål og i pressestøtta. I spørsmålet om sjølvbestemt abort i 1979/1980 stod Gjertsen for ei restriktiv linje, men viste ein meir utprega feminisme på familiepolitiske område. Ho var medlem av Stortingets administrasjonskomité 1973–1977, sekretær i Stortingets transport- og kommunikasjonskomité 1977–1981 og 2. viseformann i Høgre 1978–1982.
I 1981 vart Gjertsen utnemnd til forbrukar- og administrasjonsminister i Kåre Willochs regjering. Som statssekretær i departementet fekk ho Erling Lae, som stod sentralt i å gjera det hittil anonymet departementet til eit reformområde. Dette skjedde etter ein valsiger med visse populistiske overtonar, fordi store deler av folkesetnaden oppfatta mange av 1970-åra sine markedsreguleringer som rigide, og følte seg framandgjorte i møte med offentleg sektor. Dei overordna måla til departementet om å verna forbrukarane mot villeiande markedsføring, vart endra i retning av å opna for meir konkurranse, for å gje betre utval og prisar for forbrukeren, og betre tenester i offentleg sektor. Reformarbeidet gjekk under parolen «Det opne samfunn». I nært samarbeid med rasjonaliseringsdirektør og tidlegare statsråd Inger Louise Valle vart mange av endringane i offentleg administrasjon sette i verk med «Aksjon publikum» i 1982.
Gjertsen ynskte å avskaffa lukkeloven til fordel for ein meir liberal lovgivning for butikkarne sine opningstider. Krava for å kunne halda ope etter klokka 17 på kvardagar og klokka 14 på laurdagar var kompliserte, og ingen kunne halda ope på søn- og heilagdagar. Kioskar og bensinstasjonar var unnateke frå lukkeloven. Gjertsen la størst vekt på omsynet til dei ulike behova til familiane. Butikkeigarane frykta på si side omsetjingstap og lange arbeidsdagar. Med den nye lovgjevinga kunne butikkane halda ope til klokka 20, og kommunane fekk tilgjenge til å utvida ytterlegare. Endringane vart delvis reversert med opningstidloven av 1998 under statsråd Sylvia Brustad.
I april 1986 vart det kjent at Gjertsen hadde freista å endra på beløpa på drosjerekningar, og ho gjekk av som statsråd 18. april. Kombinert med den sviktande helsa til ektemannen, hamna ho i ei djup personleg krise, men konsentrerte kreftene sine på Rosenlund etter at det rettslege etterspillet var sluttført. Ho vart dømd til betinga fengsel for grovt bedrageri, og betalte attende beløpet. Ho sat som medlem av Stortingets sosialkomité 1986–1989, men stilte ikkje til attval.
Postnummer
Eit postnummer er eit firesifra nummer, knytt til ein einskild poststad (til dømes eit postkontor eller ein post i butikk-filial). Kvar poststad har eit eige poststempel med postnummeret og poststaden som trykk.
Postnummer er i bruk i mange land for å letta postgangen. I Noreg vart systemet med postnummer innført i 1968 for å gjera automatisk postsortering mogleg.
Seedamm
Seedamm er ein delvis kunstig landtunge og ei bru ved den smalaste delen av Zürichsjøen, mellom Hurden (SZ) og Rapperswil (SG) i Sveits.
Seedam dannar ei halvøy i innsjøen av morener frå siste istida. Han ligg ved landsbyen Hurden (SZ) og den vesle øya Rapperswil. Seedam ligg mellom dei tre kantonane Schwyz, St. Gallen og Zürich. Aust for den kunstige landtunga ligg Holzbrücke Rapperswil-Hurden, ei trebru bygd i 2001 som ein rekonstruksjon av den første brua over sundet frå kring 1650 fvt.
Sørland
Sørland er kommunesenteret i Værøy kommune i Nordland fylke. Tettstaden har og ligg søraust på øya Værøy.
Afgedamde Maas
Afgedamde Maas er ei av greinene til Maas som startar nær Heusden. Den andre greina er Bergse Maas som går mot venstre. Den nordlege greina renn i saman med Waal nær og formar Boven-Merwede.
Bergse Maas vart danna i 1904 for å leie om vatnet i Maas frå elvefaret som i dag er Afgedamde Maas («Oppdemd Maas»). Afgedamde Maas er framleis tilslutta Maas via Heusden Kanaal.
Konkubinat
Konkubinat er eit eldre namn på utanomekteskapleg samliv mellom to personar av motsett kjønn. Denne samlivsforma var straffbar i Noreg fram til 1972. På 50-talet vart det gjort forsøk på å oppheva lovføresegna, men Stortinget avviste dette. Føresegna var likevel sovande dei siste tiåra fram til ho vart oppheva.
Konkubinat har vore utbreidd i ei rekkje gamle kulturar. I Noreg var det både i vikingtida og den kristne mellomalderen vanleg at kongar og stormenn hadde friller. Før revolusjonen i Kina i 1949 heldt mange framståande personar seg med konkubiner i tillegg til kona si/konene sine.
Konkubinat i moderne tid har gjerne preg av ekteskapsliknande samliv og skil seg dermed mindre frå det formaliserte ekteskapet enn det som tidlegare vart lagt i omgrepet konkubinat.
Fonnfjellet
Fonnfjellet er eit 1100 m høgt fjell sørvest for sentrumsområdet i Meråker, og vest for sidedalen Torsbjørkdalen. Den avrunda toppen er lett å nå frå dei fleste kantar.
Liland
Liland er ein tettstad i Evenes kommune i Nordland fylke. Staden har.
Hiromitsu Horiike
Hiromitsu Horiike er ein tidlegare japansk fotballspelar.
Han spela for klubben FC Tokyo.
Join Hands
Join Hands er det andre studioalbumet til det britiske rockebandet Siouxsie and the Banshees, utgjeve i september 1979 av Polydor. Det fekk god kritikk i den britiske pressa då det kom ut, inkludert av Melody Maker, Sounds, NME og Record Mirror.
På Join Hands vart emnet den første verdskrigen nytta som inspirasjon. Musikalsk er det mørkare enn debutalbumet The Scream: det høyrest meir klaustrofobisk og meir stemningsskapande ut. Det var det siste albumet med den første første besetninga deira, sidan gitaristen John McKay og trommeslagaren Kenny Morris slutta i gruppa etter ei usemje i byrjinga av den britiske Join Hands-turneen, same dagen som albumet kom ut.
Albumet nådde 13. plassen på UK Albums Chart. «Playground Twist» var den einaste singelen frå albumet. Join Hands kom ut på ny på vinyl i 2015 i lag med det aller første plateomslag bandet hadde presentert for Polydor i 1979.